paragraph_text: Božo Biškupić (Mala Mlaka nedaleko Zagreba, 26. travnja 1938.), hrvatski političar, pravnik, muzeolog. Bivši je ministar kulture u Vladi Republike Hrvatske. Tu je dužnost obavljao u Vladi premijera Mateše od 1995. do 2000. godine, Ive Sanadera od 2003. do 2009., te Jadranke Kosor od 2009. do 2010. godine. Ministar je s najdužim stažem u nekoj hrvatskoj vladi, te je dužnost ministra obnašao ukupno 11 godina i 87 dana.